Modellpark Berlin-Brandenburg

Modellpark Berlin-Brandenburg var en miniaturepark i Oberschöneweide i Berlin, der eksisterede fra 2007 til 2026. Parken omfattede et tre hektar stort område, hvor der var der opsat over 80 nøjagtige modeller af bygningsværker fra Berlin og Brandenburg i størrelsesforholdet 1:25. Parken befandt sig på det tidligere Ernst-Thälmann-Stadions område i Volkspark Wuhlheide. i 2021 havde den 30.000 besøgende. Ideen med miniatureparken var at give de besøgende "et overblik over de vigtigste bygningsværker i regionen". Den skulle fungere som en "rejsefører i 3D", der opfordrede de besøgende til at besøge de virkelige steder i Berlin og omegn. Forbillederne var valgt så de var repræsentative og gengav forskellige stilarter. Modellerne blev lavet på egne værksteder med brug af vejrbestandige materialer, der som regel blev udført i håndarbejde. Som grundlag blev der benyttet billeder, tegninger og planer, men det vigtigste ved udførelsen var dog ofte en besigtigelse af de rigtige bygningsværker. Historie Arbeitsagentur Mitte gav i 2000 BUS (Bildung, Umschulung Soziales) GmbH til opgave at bygge en miniaturepark. Opgaven lød på, at den skulle "tilbyde langtidsarbejdsløse en mulighed for meningsfuld beskæftigelse ved modelbyggeri af høj kvalitet". Det forfaldne Ernst-Thälmann-Stadion blev stillet til rådighed, men det måtte dog først ryddes, og jorden renses. Da den lå indenfor et grundvandsdannende område, var der strenge regler om naturbeskyttelse, der skulle overholdes. Arbejdet med selve modellerne blev begyndt af 36 medarbejdere på et værksted på Brunnenstraße i Berlin-Mitte. Som den første lavede de Beamtentor i Gesundbrunnen, og derefter fulgte modeller af Oberbaumbrücke og Pergamonmuseum. Efterfølgende nåede man op på fem værkstedet rundt om i Berlin med ca. 25 medarbejdere hver. Parken åbnede i juni 2007 med ca. 50 modeller fra Berlin og Brandenburg. Driften blev varetaget af Union Sozialer Einrichtungen (USE) GmbH. Modellerne gik man over til at fremstille på et eget værksted på området. Folk blev henvist hertil fra jobcentre, hvor professionelle modelbyggere ledede dem i arbejdet, med henblik på at gøre dem klar til det egentlige arbejdsmarked. Der var både langtidsarbejdsløse og handicappede iblandt. Med tiden nåede parken op på over 80 bygningsværker. Den blev besøgt af titusinder af besøgende hvert år. I 2026 blev det imidlertid oplyst, at parken ikke ville åbne igen. Den primære årsag var, at man ikke kunne få byggetilladelse til et containeranlæg på området. Et ønsket forbedring af adgangsforholdene var heller ikke muligt på grund af fredning, retslige og miljømæssige forhold, især som følge af beliggenheden i et grundvandsdannende område. En flytning af parken til et område ved FEZ-Berlin ønskede man ikke, blandt andet fordi det kunne blive nødvendigt at rense jorden, hvilket man ikke havde råd til. I stedet ville man pleje modellerne og gøre dem transportable, så de kunne udstilles i offentlige bygninger, indkøbscentre og på stærkt trafikerede steder. Modeller En sti rundt i parken symboliserede Berlins bygrænse, idet modeller fra Brandenburg befandt sig udenfor denne ring. I det følgende er modellerne oplistet fordelt mellem de to forbundslande (status april 2022). Berlin Glienicker Brücke befandt sig mellem Berlin og Brandenburg. Brandenburg Litteratur Daniel A. Kempken: Schlaglichter Berlin: Highlights und Kuriositäten – Tipps und Geheimtipps. 1. oplag. Books on Demand, 2009, ISBN 978-3-8391-2439-0. Eksterne henvisninger Officiel hjemmeside Noter